# C:\Users\Dell\Documents\Katrin\Vald\Uus vapp\Kanepi_vapp2.png

# **KANEPI VALLAVALITSUS**

**KORRALDUS**

Kanepi {adoptionDateTime} nr {regNumber}

**Sundvalduste seadmine, tee lisamine kohalike teede nimekirja ning teeregistrisse kandmine, teele nime andmine ja tee avalikuks kasutamiseks määramine**

Kanepi vallas Vissi külas paikneb kohalike elanike poolt kasutav tee, mis ei ole Teeregistrisse kantud ja millel puudub ametlikult nimi. Kanepi Vallavalitsus on algatanud sundvalduse seadmise menetluse Vissi külas eraomandis olevatele Puntuse, Lõuna, Tuudako, Tudako ka Uue-Tuudako kinnistutele, mida mainitud tee läbib eesmärgiga määrata eratee avalikuks kasutamiseks.

„Ehitusseadustiku“ § 94 lõike 1 kohaselt määrab eratee avalikuks kasutamiseks riik või eratee asukoha kohalik omavalitsus. “Kinnisasja avalikes huvides omandamise seaduse” § 2 lg 2 kohaselt võib kinnisasja avalikes huvides kitsendada sundvalduse seadmisega. Sundvalduse seadmine seisneb kinnisasja koormamises sellise kinnisomandi kitsendusega, mis oma sisult vastab isiklikule kasutusõigusele.

“Kinnisasja avalikes huvides omandamise seaduse” § 39 lõike 1 kohaselt otsustab sundvalduse seadmise isik, kelle pädevuses on otsustada eratee avalikuks kasutamiseks määramine.

Sundvalduse puhul on tegemist haldusaktiga seatava avalik-õigusliku (seadusjärgse) kitsendusega, mis kehtib kinnisasja igakordse omaniku suhtes kinnistusraamatusse kandmiseta.

Vastavalt teeregistri põhimääruse § 13 lg 3 on kohaliku tee esmaseks teeregistrisse kandmiseks andmeandjal kohustus esitada Transpordiametile kohaliku omavalitsuse üksuse õigusakt, mis sätestab terviktee unikaalse numbri ja nime.

Lähtudes eeltoodust ning võttes aluseks “Kohaliku omavalitsuse korralduse seaduse“ § 30 lõike 1 p 2, “Asjaõigusseaduse § 153 lõike 3, “Kinnisasja avalikes huvides omandamise seaduse” § 39 ja § 40, teeregistri põhimääruse § 13 lg 3 ning Kanepi Vallavolikogu 21.01.2021 määruse nr 2 “Erateede avalikuks kasutamiseks määramise kord” alusel, annab Kanepi Vallavalitsus **korralduse**:

1. Seada teele, mis paikneb Kanepi vallas Vissi külas asuval **Puntuse** kinnisasjal (registriosa: 74938, tunnus 85601:002:0844), Kanepi valla kasuks sundvaldus eratee avalikuks kasutamiseks määramise eesmärgil. Puntuse kinnistule (tunnus 85601:002:0844) seatava sundvalduse ala on märgitud piiratud asjaõiguse ruumiandmete infosüsteemis (edaspidi PARI) maakatastri sundvalduse ruumiandmete tunnusega **863552**.
2. Seada teele, mis paikneb Kanepi vallas Vissi külas asuval **Lõuna** kinnisasjal (registriosa: 1133438, tunnus 85601:002:0846), Kanepi valla kasuks sundvaldus eratee avalikuks kasutamiseks määramise eesmärgil. Lõuna kinnistule (tunnus 85601:002:0846) seatava sundvalduse ala on märgitud piiratud asjaõiguse ruumiandmete infosüsteemis (edaspidi PARI) maakatastri sundvalduse ruumiandmete tunnusega **863553**.
3. Seada teele, mis paikneb Kanepi vallas Vissi külas asuval **Tuudako** kinnisasjal (registriosa: 249038, tunnus 85601:002:0136), Kanepi valla kasuks sundvaldus eratee avalikuks kasutamiseks määramise eesmärgil. Tuudako kinnistule (tunnus 85601:002:0136) seatava sundvalduse ala on märgitud piiratud asjaõiguse ruumiandmete infosüsteemis (edaspidi PARI) maakatastri sundvalduse ruumiandmete tunnusega **863554.**
4. Seada teele, mis paikneb Kanepi vallas Vissi külas asuval **Tudako** kinnisasjal (registriosa: 710138, tunnus 85601:002:0759), Kanepi valla kasuks sundvaldus eratee avalikuks kasutamiseks määramise eesmärgil. Tudako kinnistule (tunnus 85601:002:0759) seatava sundvalduse ala on märgitud piiratud asjaõiguse ruumiandmete infosüsteemis (edaspidi PARI) maakatastri sundvalduse ruumiandmete tunnusega **863559.**
5. Seada teele, mis paikneb Kanepi vallas Vissi külas asuval **Uue-Tuudako** kinnisasjal (registriosa: 2304538, tunnus 85601:002:0137), Kanepi valla kasuks sundvaldus eratee avalikuks kasutamiseks määramise eesmärgil. Uue-Tuudako kinnistule (tunnus 85601:002:0137) seatava sundvalduse ala on märgitud piiratud asjaõiguse ruumiandmete infosüsteemis (edaspidi PARI) maakatastri sundvalduse ruumiandmete tunnusega **863555.**
6. Sundvaldused seatakse tähtajatult.
7. Sundvaldused seatakse tasuta.
8. Sundvaldused seatakse järgnevatel tingimustel:
	1. maaüksuse omanik võib anda sundvalduse alale muid kasutusõigusi, mis ei takista sundvalduse teostamist.
9. Sundvalduste seadmise teel eratee avalikuks kasutamiseks määramisega on Kanepi vallal õigus teed kasutada, remontida ja hooldada, paigaldada teele liikluskorraldusvahendeid ning püstitada liiklusohutuse tagamiseks vajalikke rajatisi.
10. Kinnisasja omanik on kohustatud:
	1. hoiduma igasugusest tegevusest, mis takistaks sundvalduse ala sihipärast kasutamist;
	2. kinnisasja koormamisel piiratud asjaõigustega teavitama isikuid, kelle kasuks kinnisasi koormatakse, käesolevas korralduses nimetatud sundvaldusest;
	3. järgima õigusaktidest tulenevaid piiranguid rajatise suhtes, sh mitte takistama tee kaitsevööndis tee sihtotstarbelist kasutamist, halvendama tee seisundit ega ohustama liiklemist ning nõudma seda ka sundvalduse alal omaniku volitusel tegutsevatelt kolmandatelt isikutelt;
	4. kinnisasja võõrandamisel teavitama sundvaldusest kinnisasja omandajat.
11. Lisada Kanepi valla kohalike teede nimekirja järgmised teed:
	1. Tee nr **2840008** nimega **Puntuse põik** **kogupikkusega 1020 m**, mis läbib järgnevaid kinnistuid vastavalt lisas 1 toodud asendiplaanile:

|  |  |  |  |  |
| --- | --- | --- | --- | --- |
| **Teeosa algusmeeter** | **Teeosa lõppmeeter** | **Lõigu pikkus, meeter** | **Katastritunnus** | **Nimi** |
| 0 | 247 | 247 | 85601:002:0844 | Puntuse |
| 247 | 551 | 304 | 85601:002:0846 | Lõuna |
| 551 | 786 | 235 | 85601:002:0136 | Tuudako |
| 786 | 798 | 12 | 85601:002:0759 | Tudako |
| 798 | 818 | 20 | 85601:002:0136 | Tuudako |
| 818 | 872 | 54 | 85601:002:0137 | Uue-Tuudako |
| 872 | 1020 | 148 | 85601:002:0759 | Tudako |

1. Määrata **Puntuse põik numbriga 2840008** avalikuks kasutamiseks.
2. Kanepi Vallavalitsusel esitada käesolev korraldus maakatastri pidajale kitsenduste infosüsteemi PKOISi saatmiseks ja Transpordiametile uute kohalike omavalitsuse teede Teeregistrisse kandmiseks.
3. Korraldus jõustub teatavakstegemisest.
4. Käesoleva korralduse peale võib esitada Kanepi Vallavalitsusele vaide haldusmenetluse seaduses sätestatud korras 30 päeva jooksul arvates korralduse teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

(allkirjastatud digitaalselt) (allkirjastatud digitaalselt)

Mikk Järv Katrin Slungin

vallavanem vallasekretär